Sirtfi

Security Incident Response Trust Framework for Federated Identity (SIRTFI)
A SIRTFI kezdeményezést a REFEDS (the Research and Education FEDerations group) koordinálja, célja, hogy a föderációs és különösen a föderációközi együttműködéshez kapcsolódó incidenskezelés számára kereteket szabjon, a föderációban résztvevő felek számára egy magasabb biztonsági szintet adjon azáltal, hogy a SIRTFI-nak megfelelő entitások kapcsán biztosak lehetnek az alábbiakban:
 * az intézményi üzemeltető az adott entitáshoz kapcsolódó biztonsági frissítéseket, mind operációs rendszer, mind kapcsolódó szoftverek, mind pedig a föderációs együttműködést megvalósító middleware tekintetében a lehető leggyorsabban telepíti,
 * biztosított intézményi szinten az incidenskezeléshez kapcsolódó kompetencia, mellyel párhuzamosan az intézmény föderációs szinten (a metadatán keresztül) megjelöl egy speciális elérhetőséget, melyen keresztül az esetleges biztonsági incidensek kapcsán biztosan felvehető a kapcsolat a kompetens intézményi személlyel,
 * az adott entitáshoz kapcsolódóan megfelelő naplózás történik, szükség esetén visszakereshetők az esetleges incidensekhez kapcsolódó alapvető információk,
 * az adott intézmény rendelkezik AUP-val és biztosítja, hogy felhasználói be is tartják.

Fontos, hogy a SIRTFI-képesség metadatában való jelzése önbevallás útján történik, tehát föderációs szinten nem kerül vizsgálatra, hogy az intézmény az állításának megfelelően ténylegesen bír-e a fenti listában jelzett kompetenciákkal. Az eduID entitások kapcsán a Resource Registry-ben állítható be a SIRTFI-képesség.